cyanic-selkie/wikianc huggingface dataset:
Евровизија 2001
Формат
Промени се случија во квалификацискиот процес за Евровизија 2002, односно, заедно со Големата четворка (Германија, Франција, Шпанија и Обединетото Кралство), за Евровизија 2002 ќе се квалификуваат и 15-те најдобро пласирани држави на Евровизија 2001. Останатите места за Евровизија 2002 ќе бидат пополнети со држави кои беа исклучени од натпреварувањето во 2001 поради низок просек на бодови во годините 1996-2000.
Ждрепката за редот на настапување се случила на 21 ноември 2000. .
Инциденти
Контроверзноста повторно се појави во натпреварот: ТВ-коментаторот на Обединетото Кралство Terry Wogan постојано даваше критички коментари за домаќините и ги нарекуваше "Doctor Death and the Tooth Fairy/The Little Mermaid" поради нивниот римуван говор. Данците беа толку навредени што БиБиСи беше должна да се извини за коментарите на. Wogan. Контроверзност исто така ја опкружи и шведската песна "Listen To Your Heartbeat" кој повеќепати беше обвинета за плагијат на белгиската песна за Евровизија 1996, "Liefde is een kaartspel". Сепак, ЕБУ реши предметот да биде предаден на суд, а песната да се натпреварува се’додека судот не одлучи дека е плагијат. Најпрво на ова не се согласија шведските текстописци, од кои еден беше Thomas G:son, но откако белгиските текстописци и авторската организација САБАМ извршија притисок за правно дејство, беше најдено решение.
Бавшица
Бавшица (словенечки: Bavšica) — населба во Општина Бовец во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Евровизија 2001
Земји учеснички
Поради правилото на испаѓање на ЕБУ, најниско рангираните земји од годината требаше да ја напуштат следната Евровизија, односно, најниско- рангираните земји од Евровизија 2000 немаа право на учество во 2001, што значеше дека најниско- рангираните земјите од 1999 имаа право за учествуваат на Евровизија 2001. Босна и Херцеговина, Грција, Литванија, Полска, Португалија и Словенија повторно зедоа учество, додека Австрија, Белгија, Кипар, Финска, Македонија, Романија и Швајцарија, 7-те земји со најнизок просек во последните 5 натпревари, беа отфрлени. Ова значеше дека вкупниот број на земји- учеснички е 23.
Повратни претставници
Tanel Padar беше придружен вокал за Eda-Ines Etti во 2000
Табела со резултати
Најголемиот број од земјите учеснички користеле гласање на публикана, каде на најгласаните 10 песни им беа доделени 12, 10, 8-1 бода. Во 2001 ЕБУ за првпат воведе можност за 50% гласови од публиката и 50% гласови од жирито за државите кои не сакаа 100% гласање на публика.
12 бода
Во табелата што следи се претставени сите 12 бода добиени во финалето:
Мартина Боглева
Мартина Боглева (р. ) — македонска фудбалерка, која игра на позицијата среден бек. Била членка на женската репрезентација на Македонија.
Оскар Левицки
Карл Оскар Јохан Левицки (роден на 14 јули 1992 во Малме) — шведски фудбалер, играч од средниот ред на Малме и на шведската репрезентација.
Баерн Минхен
Левицки му се приклучил на Бајерн Минхен на 16 годишна возраст од клубот од неговиот роден град Малме во 2008 година и ја продолжил својата кариера во младински сектор. Тој за првпат бил вклучен во резервниот тим на Баерн кон крајот на сезоната 2009-10 и се појавува како неискористена замена во голем број на натпревари кон крајот на сезоната. Тој го направил своето деби во почетокот на следната сезона во поразот со 4-1 пораз од Кикерс Офенбах и направил 33 настапи за вториот тим на Баерн Минхен, кој отпаднал од 3. Лига таа сезона. На Левицки му бил понуден про-договор со првиот тим, но тој го одбил и во јуни 2011 година станал слободен играч.
773
773 (Римски бројки) — година според општоприфатениот календар. Тоа била 773 година од новата ера, 773. од првиот милениум, 73. од VIII век и четвртта од 770-тите.
Оскар Левицки
Хекен
И покрај напорите на ФК Бајерн Минхен кои сакале повторно да потпишат договор со Левицки, тој избрал се врати во Шведска и да и се приклучи на екипата на Хекен во август 2011 година, потпишувајќи договор во трајност до 2014 година. Главната причина поради која го сменил клубот била недостатокот на минути за првиот тим на Баерн во блиска иднина. Во првата сезона во Хекен не направил ниту еден настап за првиот тим. Своето деби го направил на почетокот на следната сезона на 31 март 2012, играјќи го целиот натпревар во ремито без голови на гостувањето кај ГАИС. На 1 ноември 2012, го постигнал својот прв гол за Хекен во ремито 1-1 на домашен терен против АИК. Левицки поминал четири сезони во Хекен пред да си замине од клубот по истекувањето на неговиот договор во 2014 година.
773
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Оскар Левицки
Малме
На 13 ноември 2014 година, првиот клуб на Левицки Малме објавил дека тој се враќа во клубот откако потпишал три-годишен договор. Трансферот официјално бил потврден на 8 јануари 2015 година.
773
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6281 и 6282 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5523 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4533 и 4534 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1526.
Јужнословенски јазици
Јужнословенските јазици постојат како посебна група меѓу словенските јазици. Тие произлегуваат од еден претпоставен јужен прасловенски макродијалект, којшто се оформил во времето на второто разделување на прасловенскиот јазик.
Општа одлика
Јужнословенските јазици имаат и неколку општи стари фонетски одлики од касниот период на развивање на прасловенскиот јазик, дел од кои се општи и за источнословенските јазици:
Леонтиј II Ерусалимски
Леонтиј II Ерусалимски (грчки: Λεόντιος Β΄ Ιεροσολύμων) бил византиски православен свештеник, патријарх на Ерусалимската Православна црква во периодот од 1170 до 1190 година.
Тој е автор на 14 догматични тома на Светата Троица.
Маутхаузен
Маутхаузен (германски: Mauthausen) бил нацистички логор на ридот над градот Маутхаузен (приближно 20 километри источно од Линц), Горна Австрија. Тоа бил главниот логор на групата од скоро 100 дополнителни поткампови сместени низ Австрија и јужна Германија. Трите концентрациони логори во Гусен во и околу селото Сент Георген / Гусен, на само неколку километри од Маутхаузен, држеле значителен дел од затворениците во логорот, на моменти надминувајќи го бројот на затвореници во главниот логор на Маутхаузен.
Главниот логор Маутхаузен дејствувал од времето на Аншлус, кога Австрија била обединета со нацистичка Германија на 8 август 1938 година, до 5 мај 1945 година, крајот на европските одвивања на Втората светска војна. Почнал со кампот во Маутхаузен, но бројот на поткампови се проширил со текот на времето и до летото 1940 година Маутхаузен и неговите поткампови станале еден од најголемите комплекси на работнички логори во германскиот дел од Европа.
Како и во другите нацистички концентрациони логори, затворениците во Маутхаузен и нејзините поткампови биле принудени да работаат робовска работа, под услови што предизвикале многу смртни случаи. Маутхаузен и неговите поткампови вклучувале каменоломи, фабрики за муниција, мини, фабрики за вооружување и постројки кои собирале борбени авиони Ме 262. Во јануари 1945 година, логорите имале околу 85.000 затвореници. Бројот на загинати останува непознат, иако повеќето извори го ставаат меѓу 122.766 и 320.000 за целиот комплекс.
Маутхаузен бил еден од првите масовни комплекси на концентрационите логори во нацистичка Германија, а последниот кој бил ослободен од сојузниците. Двата најголеми табора, Маутхаузен и Гусен I, биле класифицирани како концентрациони логори „Степен III“, што значело дека се наменети да бидат најтешки логори за „непоправливите политички непријатели на Рајхот“. Маутхаузен никогаш не ја изгубил оваа класификација на Степен III. Во канцелариите на Главната канцеларија за безбедност на Рајх (Reichssicherheitshauptamt; RSHA) се нарекувале со прекарот „мелница за коски“.
Основање
На 9 август 1938 година, затворениците од концентрациониот логор Дахау во близина на Минхен биле испратени во градот Маутхаузен во Австрија, за да започнат со изградбата на нов логор за робови. Местото е избрано заради блискиот каменолом и неговата близина до Линц. Иако кампот бил контролиран од германската држава од самиот почеток, тој бил основан од приватна компанија како економско претпријатие.
Сопственикот на каменоломот Винер-Грабен била компанијата ДЕСТ: кратенка за Дојче Ерд унд Штајнверке ГмбХ. Компанијата ја водела Освалд Пол, кој бил висок функционер на СС. Ги изнајмил каменоломите од градот Виена во 1938 година и започнал со изградба на кампот Маутхаузен. Една година подоцна, компанијата наредила изградба на првиот камп во Гусен.
Гранитот миниран во каменоломите претходно бил користен за асфалтирање на улиците во Виена, но нацистичките власти предвидувале целосна реконструкција на големите германски градови во согласност со плановите на Алберт Шпер и другите поборници за нацистичката архитектура, за кои големи количин гранит биле потребни. Парите за финансирање на изградбата на кампот во Маутхаузен биле собрани од различни извори, вклучително и комерцијални заеми од Банката Дресднер и банка „Ескомпте“ со седиште во Прага; таканаречен фонд на Рајнхард (значи пари украдени од самите затвореници на концентрационите логори); и од германскиот Црвен крст.
Маутхаузен првично служел како строго управуван затворски логор за обични криминалци, проститутки и други категории „непоправливи прекршители на законот“. На 8 мај 1939 година, тој бил претворен во работен логор кој главно се користел за затворање на политички затвореници.
Список на државни водачи во 770 година
Ова е список на државни водачи во 70 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Куала Теренгану
Куала Теренгану (KT; џави: كوالا ترڠڬانو) е најголемиот и воедно главниот град на Теренгану, Малезиската федерална единка. Градот брои 295.306 жители. Се наоѓа на околу 500 км североисточно од Куала Лумпур. Името на градот значи "устието на реката Теренгану", однесувајќи се на Теренганската Река. Луѓето зборуваат на Теренгански малајски јазик.
Космос-544
Космос-544 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 20 јануари 1973 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 750 килограми. Космос-544 бил сателит наменет за електронско извидување, јавување и наведување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 95,1 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 544 км, а најмалото на 509.
Шќипе Бојку
Шќипе Бојку (р. ) — македонска фудбалерка, која игра како напаѓач за репрезентацијата на Македонија.
Меѓународна кариера
Бојку го имала своето деби за репрезентацијата на Македонија на 27 октомври 2015 година, против Шкотска.
Знамиња на Вануату
Ова е галерија на знамиња на Вануату. Галеријата опфаќа официјални државни и локални знамиња, како и етнички и регионални знамиња.
РК Барселона
РК Барселона — шпански ракометен клуб со седиште во Барселона, Каталонија, кој се натпреварува во АСОБАЛ Лигата. Поради спонзорство, моменталното официјално име на клубот е Барселона Ласса. Клубот бил основан на 23 ноември 1943 година, и денес е најуспешниот професионален клуб во светот во ракомет, според освоените титули на национално, европско и светско ниво.
Модел А-11
Ракометната секција на Фудбалскиот Клуб Барселона е основана на 29 ноември 1942, за време на пртседателот Енрике Пињеиро. Првично, овој спорт се играл на фудбалски терени и со единаесет играчи. Успесите на клубот започнале наскоро по основањето на клубот. Двојната шампионска титула на Каталонија и Шпанија била освоена во текот на три последователни сезони во средината на 40-тите години. Овие победи биле комплетирани со уште три двојни титули во годините 1949, 1951 и 1957 година. Во 50-тите години, екипата на Барселона освоила уште четири првенства во Каталонија и една во Шпанија.
На 1 февруари 1959 година, бил одигран последниот ракометен натпревар со 11 играчи, по кое ракометот влегол во фаза на модернизација.
Модел А-7
Првите успеси според новиот модел со седум играчи не дошле до крајот на шеесеттите години, до освојувањето на првата лига и првиот пехар, во 1969 година. Изградбата на салата Палау Блауграна во 1971 година, која била во сопственост на ФК Барселона и понудила поголем капацитет, послужила за консолидирање на новиот модел. Во раните години, натпреварувањата ги доминирале главно клубовите како Атлетико Мадрид и Гранољерс. Во овој период биле освоени само два пехари.
Почеток на Златната ера
Ситуацијата во клубот драстично се променила со доаѓањето на еден од најдобрите ракометни тренери во историјата на ракометот, Валеро Ривера во 1984 година. Со него, РК Барселона станал непобедлив во Шпанија и во европските купови, освојувајќи рекорден број на титули, дури 62 под неговото раководство, вклучувајќи и пет по ред европски купови во периодот од 1987 до 1992 година и уште пет од 1995 до 2000 година, покрај тоа што победил во девет Копа дел Реј до 2000 година
Хегемонијата што Барселона ја наметнала во Шпанија била спроведена и на континентално ниво. Екипата на Барса, предводена од Серано и Сагалес, освоила три последователни европски купови во средината на 80-тите години. Покрај тоа, првиот Европски куп бил освоен во 1991 година, и два последователни европски купови во средината на 90-тите. Но, најдоброто од тимот се видело во периодот од 1996 до 2000 година, кога екипата на Валеро Ривера последователно освоила пет европски купови, пресвртница што досега не ја постигнала ниту една друга екипа. Овој огромен домен бил комплетиран со четири последователни европски суперкупови.
2000 - денес
Во сезоната 2003-2004 година, Ривера ја напуштил тренерската позиција на Барселона, заедно со еден од митовите за ракометот на Барселона, Енрик Масип. Заедно со нив тимот го напуштиле и Ињаки Урдангарин, Рафаел Гијоса, Ортега, Андреј Штепкин и Хавиер О’Калаган, ставајќи крај на т.н. Дрим тим. Заминувањето на Ривера и пристигнувањето на клупата на Еспар, со Масип и О’Калаган како одговорни, значело важна промена. Но, успесите продолжиле. Барселона, предводена од капитенот Давид Баруфет, кој преживеал од тимот на соништата, и со играчи како Ласло, Наги, Драган Скрбиќ или Икер Ромеро, меѓу другите, продолжила да дава добри резултати.
Во 2009 година Чави Пасквал ја презел позицијата тренер на Барселона кога клубот решил да го ослободи Каденас на клупата, а спортските успеси продолжиле. Барселона ги освоила сите титули на натпреварувањата во која учествувала (Супер Глобус, Велукс ЕХФ Лига на шампиони, Лига Асобал, Копа дел Реј, Суперкопа Асобал, Копа Асобал и Суперкопа де Каталонија).
Во 2013 година, во првото учество на Барса на Светското клупско првенство (ИХФ Супер глобус), Каталонците ја освоиле титулата Супер глобус и ги комплетирале сите можни ракометни медали.
Во сезоната 2013/14 година за првпат во својата историја РК Барселона ја завршил Асобал лига победувајќи ги сите натпревари (30 победи на 30 натпревари на Асобал лига). Во оваа сезона, Каталонците го постигнале и историскиот рекорд за дадени голови (1.146 на број).
Во 2014 година, во второто учество на Светското клупско првенство, Каталонците успеале да ја ревидираат титулата Супер глобус, и станале двократен шампион на Светските ракометни клубови.
Во сезоната 2014/2015 година, РК Барселона ги освоила седумте титули во која учествувал клубот (ЕХФ Лига на шампиони, Асобал лига, Светски куп на клубови, Каталонски супер куп, Супер куп на Асобал, Асобал Куп и Копа дел Реј). Единствено Барселона под раководство на Ривера го постигнал истиот успех, во сезоната 1999/2000. Во Асобал лига ги освоиле повторно сите натпревари од натпреварувањето.
За време на сезоните 2013/2014, 2014/2015, 2015/2016 и 2016/2017 тие го завршиле редовното натпреварување непоразени во Асобал лига, откако ја постигнале својата 121-ва победа во низа, и ги освоиле сите натпревари одиграни на сите државни натпреварувања (Лига Асобал, Суперкопа Асобал, Копа Асобал, Копа дел Реј и Суперкопа де Каталонија).
Во 2017 година, екипата на Пасквал го освоил својот трет Супер глобус (Светски куп) од ИХФ, откако во финалето го совладале Берлин. Во државните натпреварувања од сезоната 2017/2018 тимот повторно ги освоил Асобал лига, Азобал Супер Купот, Копа дел Реј и Суперкупот на Каталонците.
Во 2018 година Барселона повторно го освоила Светскиот куп (Супер глобус) по четврти пат, откако го победила Берлин (24-29), екипа кој бил ист соперник на последното издание.
Во сезоната 2018-2019 Барселона ги ​​освоила сите титули во турнирите во кои учествувала (Лига Асобал, Клуб Светски куп, Каталонски Супер Куп, Азобал Супер Куп, Асобал Куп и Копа дел Реј), освен Лигата на шампиони во ЕХФ.
На почетокот на сезоната 2019-2020 Барселона го победил германскиот клуб Кил во Саудиска Арабија и по петти пат станал светски клупски првак.
Ветрушка (растение)
Ветрушката (науч. Apera) е мал родот на едногодишни треви (Poaceae), Потекнуваат од Европа и западна Азија, но денес растенијата од овој род ги има насекаде (особено испрекинатата и обичната ветрушка).
Некои видови:
Плевел
Во Република Македонија, обичната ветрушка (Apera spica-venti) важи за штетен плевел опасен за житата, кој пренесува нематоди.
Ѓаволот носи Прада
Ѓаволот носи Прада може да се однесува на:
NGC 4502
NGC 4502 — спирална галаксија во соѕвездието Береникина Коса, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4502 се споменува и како UGC 7677, MCG 3-32-60, CGCG 99-78, VCC 1410, KUG 1229+169.
Откривање
Објектот е откриен на 21 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4502 е од видот SBc. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 13,3 m/лм2. NGC 4502 има привидни димензии од 1,1' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 32 м 3,2 с, а неговата деклинација, односно висината на лакот на тој агол, +16° 41' 17"". Положбениот агол на објектот е во износ од 40°.
Други поделби
Проучување на NGC 4502 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 41531. Во рамките на атласот на длабокото небо, Уранометрија 2000.00, објектот припаѓа на групата означена со бројот 194; додека во Каталогот на основни ѕвезди (GSC) е групиран под бројот 1446. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1576.
Сардана (танц)
Историја
Повеќето теории се согласуваат дека сардана води потекло од предримските или грчките танци и дека денешниот танц е интерпретација на „контрапас“ (contrapàs), литургискиот танц од 19- от век. Заслужен за неговата модернизација и популаризација бил музичарот Пеп Вентура, кој во текот на 19 век ја промени структурата на Сардана и вовел оркестар. На почетокот на 20-от век Франческ Камбо (Francesc Cambó i Batlle), лидерот на Регионалистичката лига, каталонската националистичка политичка партија основана во 1901 година, од Сардана направил национален танц на Каталонија. Од Каталонија, овој танц се раширил и станал популарени во Андора.
Симбол на националниот идентитет
Пеп Вентура го модифицирал самиот танц и кобла оркестарот што го придружува, особено додавајќи нов дувачки инструмент, тенорот. Сардана стана модерен танц на крајот на 19-от век. Го усвоиле републиканците и веднаш доби политичка конотација. Популарноста на Вентура била пресудна во ширењето на сардана околу Стара Каталонија. Во исто време, од Градскиот совет на Барселона, Франческ Камбо се залагал за тоа да фестивалот Ла Мерс во 1902 година биде годишен фестивал во цела Каталонија, што довело до тоа да танцот се прошири во Нова Каталонија, кога се вообличила идејата за сардана како национален танц. Ла Мерсе (La Mercè) е годишен фестивал (festa major) на градот Барселона. Официјален градски празник е од 1871 година, кога локалната управа првпат организирала свечености во чест на Пресвета Богородица (La Mare de Déu de la Mercè), заштитничката на овој град. Денот на Пресвета Богородица се слави на 24 септември, но свеченостите почнуваат неколку дена порано.
Емоционалната врска помеѓу народот и сардана како симбол на идентитетот била најсилна под репресивните диктатури на Прима де Ривера и Франциско Франко. Тоа било израз на слободата и каталонскиот идентитет, но во исто време и изговор за прогон и репресија на нејзините активисти.
Сардана денес
Денес, сардана е најраспространет танц во Каталонија. Годишно се организираат околу 5.000 различни манифестации посветени на овој танц, од собири и јавни танци до танцови настапи, концерти и натпревари на танцови групи и кобла оркестри. Некои од нив се реномирани и имаат долга традиција.
Во 1965 година на ридот над Барселона бил подигнат споменик посветен на овој танц. Тој е дело на каталонскиот вазничар Жозеф Кањас (Josep Cañas i Cañas).
За танцот
Сардана е колективен танц. Танчерите танцуваат во коло (круг), држејќи се за раце. Танчерите се жени и мажи кои стојат наизменично во круг - Помеѓу двајца мажи има една жена и обратно. Кореографијата е поделена на седум или десет тиради, во текот на кои наизменично се менуваат кратки и долги чекори. Музиката која ја придружува сардана ја свират кобла оркестри.
Кобла оркестар
Кобла е дувачки музички оркестар кој свири воглавно за сардана танцовите, но и за време на други традиционални каталонски културни манифестации. Модерен кобла оркестар обично има 11 музичари кои свират на 12 инструменти. На настапите седат во два реда, при што дрвените дувачки инструменти се во првиот ред, додека другите (труби, тромбон и фискорн) се во вториот ред. Освен за модернизација на танцот, музичарот Пеп Вентура одиграл истакната улога и во реформата на кобле во средината на 19-от век.
Оркестарот го сочинуваат следниве инструменти:
Тибл е дрвен дувачки инструмент кој наликуван на обоа, но со погласен звук. Има двојна трска, конусно тело и е долг околу 50 см. Тој е еден од најкарактеристичните инструменти во кобла оркестарот поради својот остар, високотонски звук, особено погоден за солисти. Музичарите кои свират тибла се нарекуваат тиблари. Во рамките на оркестарот, улогата на тиблата е да го надополни тенорот, па во одредени композиции е многу типично да постои дијалог помеѓу нив.
Тенора е дувачки инструмент кој наликува на обоа со двојна трска. Се смета дека е потомок на шалмаји, средновековен музички инструмент кој се свирел низ цела Европа до 17-от век. Во тоа време, тенора толку се одомаќил во Каталонија што станал еден од најрепрезентативните инструменти на автохтоната музика и вистинска ѕвезда на музиката за танцот сардана. Се верува дека своето име го должи на инструментот од кој што настанал, тенорот шармај. Како и многу други дрвени инструменти во кобла оркестрите, направен е од дрвото на грмушестото растение јујуба (Ziziphus jujuba), кое расте низ Медитеранот. Во кобла оркестарот има две тенори и тие исто така седат во првиот ред. Бидејќи тенора инструментот е со најдлабок тон во оркестарот, седи на десната страна. Верзијата кој се користи денес настанала во средината на 19-от век.
Флабиол е дрвен дувачки инструмент со закосен усник кој припаѓа на семејството на флејти. Тој е типичен инструмент на кобла оркестарот. Музичарот - флабиолер седи на левата страна во првиот ред. Исто така свири и на мал тамбори тапан. На флабиол свири со левата рака, за која му е закачен тамбори, кој го удира со десната рака. Во коблата се користат за традиционални воведни ноти и паузи во сардана. Иако воглавно не игра значајна улога, композиторите често му даваат мали украсни делови или пасажи кои звучат рурално. Во коблата, флабиолерот свири исто така и тамбори и седи лево од првиот ред. Флабиол има многу долга историја во Каталонија. На него свиреле овчарите и е еден од најрепрезентативните инструменти на каталонската народна музика.
Тамбори е ударен инструмент со дијаметар од 8 до 12 см и се свири со една палка. Во кобла, звукот на овој инструмент го придружува флабиол. Необично е тоа што само еден музичар свири на два инструменти: во левата рака држат флабиол, додека во истата рака виси тамбор и се удира со палка која се држи во десната рака.
Фискорн има најдлабок звук од сите лимени инструменти во кобла. Сличен е на труба, но малку поголем и не со толку остар звук. Тој е типичен инструмент во кобла оркестарот. Како и сите други метални дувачки инструменти и тие стојат во вториот ред. Бидејќи инструментите се распоредени според висината на звукот, а фискон го има еден од најдлабоките, тие се на десната страна.
Лог Чезсочки
Лог Чезсочки (словенечки: Log Čezsoški) — населба во Општина Бовец во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Марсел Шмелцер
Марсел Шмелцер (роден на ) — германски фудбалер, играч од одбраната на Борусија Дортмунд.
Клупска кариера
Шмелцер е роден во Магдебург. Својата професионална кариера ја започнал во Борусија Дортмунд, каде што го направил своето прво појавување на 9 август 2008 година, во натпревар од првото коло на Купот на Германија против Рот-Вајс Есен. Дебито во Бундеслигата го имал недела дена подоцна, играјќи во последните дваесет минути од победата со 3-2 над Баер Леверкузен. Својата најдобра сезона во кариерата Шмелцер ја имал во текот на кампањата 2010-2011, во која успеал да ги одигра сите минути за клубот во првенството, помагајќи им на милионерите да ја освојат титулата во Бундеслигата.
Следната сезона, Шмелцер, го пропуштил почетокот на Бундеслигата поради повреда. На крајот, тој освоил уште еден трофеј откако Дортмунд успеал да го одбрани насловот во Бундеслигата. Покрај тоа Шмелцер исто така и помогнал на Борусија да го освои и Купот на Германија со победа од 5-2 над Баерн Минхен во финалето, што за него значело 3 титули за 2 години во клубот.
Репрезентативна кариера
Своето деби за сениорската репрезентација на Германија, Шмелцер го направил на 17 ноември 2010 во пријателски натпревар против Шведска што завршил без голови 0-0.
Осветленост
Во фотометријата, осветленоста (или осветление ) е вкупниот светлосен тек врз нешто, по единица површина. Ја изразува јачината на присутната светлина, пондерирана за брановата должина со функцијата за светлосна јачина, а во склад со чувствителноста за блескавост на човечкото око. Слична на неа е светлосната излезност е светлосниот тек по единица површина што го оддава некоја површина.
Во изведени SI единици, оваа величина се изразува во лукси (lx) или лумени на квадратен метар (cd·sr·m−2). Во застарениот систем СГС, единица за осветленост е фот, еднаква на 10 000 лукса. За истата намена во фотографијата се среќава и неметричката единица стапка-кандела.
Осветленоста порано се нарекувала блескавост, но ова води до забуна. Блескавоста не е количински подобна за изразување на величини во науката, туку погодна за изразување на психиолошката чувствителност на светлина кај луѓето.
Иванчо Николов
Иванчо Николов, роден на 11.10.1967 во Куманово, а со постојано место на живеење во Скопје, е македонски стрип автор и илустратор. Неговите стрипови и илустрации се објавувани во повеќе броеви од промотивното списание за стрип „Синдром“. Моментално работи на идејата за стрипот „4 fingers“.
Список на државни водачи во 1229 година
Ова е список на државни водачи во 229 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Утар Прадеш
Утар Прадеш е сојузна држава во северна Индија со површина од 243.286 км2 и 66.396.000 жители.
IC 843
IC 843 — галаксија во соѕвездието Змија, заведена во Новиот општ каталог на длабоконебесни тела.
Откривање
Објектот е откриен на 16 јуни 1892 година од страна на Луис Свифт.
Податоци од набљудување
Според морфолошката класификација на галаксиите, IC 843 е од видот Sbc. Видливиот сјај со голо око изнесува 13,3 mag, а оној во рамките на интервалот од минималната до максималната честота 14,1 mag, додека површинскиот сјај изнесува 13,3 m/лм2. IC 843 има привидни димензии од 1,2' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 58 м 7,9 с, а неговата деклинација, односно висината на лакот на тој агол, +12° 4' 11". Положбениот агол на објектот е во износ од 160°.
Други поделби
Проучување на IC 843 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56511.
Цветанка Сенокозлиева
Цветанка Сенокозлиева е македонска учителка и револуционерка, деец на Внатрешната македонско-одринска револуционерна организација.
NGC 2278
NGC 2278 — двојна ѕвезда во соѕвездието Близнаци, заведена во Новиот општ каталог на длабоконебесни тела.
Откривање
Објектот е откриен на 1 јануари 1865 година од страна на Хајнрих Даре, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 2278 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 6 ч 48 м 16,3 с, а неговата деклинација, односно висината на лакот на тој агол, + 33° 23' 43".
Други поделби
Проучување на NGC 2278 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 99; додека во Каталогот на основни ѕвезди (GSC) е групиран под бројот 2440. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1268.
Демократско социјално движење
Демократското социјално движење (ДИККИ, на грчки: ΔΗΚΚΙ, Δημοκρατικό Κοινωνικό Κίνημα, Димократикó Коиноникó Ки́нима) е грчка демкратска социјалистичка политичка парија. Партијата е основана во 1995 од страна на Димитрис Цоволас и неколку други поранешни членови на ПАСОК.
Хирон (претпоставена месечина)
Хирон (грчки: Χείρων) е име дадено на претпоставена месечина на Сатурн, за која Херман Голдшмит тврдел дека ја видел во 1861 година. Потоа се утврдило дека таква месечина не постои.
Херман Голдшмит, во април 1861 година, го објавил откривањето на деветтата месечина на Сатурн, која орбитирала помеѓу Титан и Хиперион. Откритието на Голдшмит не било потврдено, а Хирон не бил виден повеќе.
Во 1898 година, Вилијам Хенри Пикеринг ја открил Феба, која се смета за деветта месечина на Сатурн. Во 1905 година, Пикеринг верувал дека открил уште една месечина на Сатурн, која, како што објави, орбитирала околу планетата помеѓу Титан и Хиперион. Оваа млада месечина ја нарекол Темида. Темида, исто како и Хирон, не била повеќе видена.
Тело, сега класифицирано како кентаур, кое било откриено во 1977 година, се вика 2060 Хирон.
Мито Миленковски
Животопис
Мито Наумов Миленковски е роден во селото Брезово. По занимање бил земјоделец. Кон НОБ доброволно се приклучил во 1944 година. Бил борец во составот на Седмата македонска бригада со која учествувал во борбите на Сремскиот фронт. Загинал во борбите против Германците во Банат.
Совре Степановски
Животопис
Совре Јонов Степановски е роден во селото Бабино. По занимање бил земјоделец. Кон НОБ се приклучил на 23 август 1944 година. Припаѓал на Шестата македонска бригада. Од болеста добиена во НОБ умрел, во скопската болница, во пролетта 1945 година.
Бернардо О’Хигинс
Бернардо О’Хигинс Рикелме (шпански: Bernardo O'Higgins Riquelme; 20 август 1778, Чилјан, Чиле – 24 октомври 1842, Лима, Перу) бил чилеански воен водач и политичар, една од клучните личности и борци во војната за независност на Чиле. Тој бил богат поседник од шпанско и ирско потекло. Иако е втор Врховен директор на Чиле (1817–1823), тој се смета за еден од основачите (татковците) на Чиле.
Ран живот
Бернардо О’Хигинс бил член на семејството О’Хигинс. Тој е роден во градот Чилјан во Чиле на 20 август 1778 година. Бернардо бил вонбрачен син на Амбросио О’Хигинс, шпански службеник кој е роден во округот Слиго во Ирска и станал гувернер, а подоцна и вицекрал на Перу. Неговата мајка била Изабела Рикелме, истакнат месник; ќерка на дон Симон Рикелме и Гојколеа, член на чилеанското кабилдо.
О'Хигинс ги поминал раните години од своето детство со семејството на неговата мајка во централно Чиле и никогаш не бил јасно признат од неговиот татко, а подоцна  живеел со семејството Албано, кои биле трговски партнери на неговиот татко од Талка. На 15 години О'Хигинс бил испратен во Лима од страна на неговиот татко. Тој имал оддалечен однос со Амбросио, кој патем го издржувал финансиски и се грижел за неговото образование. Сепак двајцата никогаш не се сретнале во живо. Кога се родил неговиот син, Амбросио бил помлад воен службеник. Две години подоцна, Изабел се омажила за Дон Феликс Родригес, пријател на нејзиниот татко. О'Хигинс го користел презимето на мајка му сè до смртта на неговиот татко во 1801.
Таткото на Бернардо го продолжил своето напредување во професијата и станал Вицекрал на Перу. Кога имал 17 години Бернардо бил испратен во Лондон за да ги заврши студиите. Таму студирал историја и уметност и се запознал со американските идеи за независност и развил чувство на национална гордост. Тој се запознал со Франсиско де Миранда, венецуелски идеалист и поборник за независност, и се приклучил на масонската ложа која била основана од Миранда, а била посветена на остварување на независноста на Латинска Америка.
Список на државни водачи во 771 година
Ова е список на државни водачи во 71 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Бернардо О’Хигинс
Независност на Чиле
На 18 септември 1810 година се приклучил на револтот против, во тој момент, Шпанија под француска контрола. Креолските водачи во Чиле не го поддржувале француското владеење со Шпанија и така била основана владина хунта во 1810 година, сè со цел возобновување на вистинскиот шпански престолонаследник. Овој ден денес во Чиле се слави како Ден на независноста. О'Хигинс бил близок пријател со Хуан Мартинез де Розас, стар пријател на неговиот татко и еден од порадикалните водачи. О'Хигинс стоел цврсто на ставот дека треба да се создаде национален конгрес и тој бил избран како претставник на Лаха на првиот Национален конгрес на Чиле во 1811 година. Тензиите помеѓу монархистите и поборниците за независност, кои патем станувале сè побројни, продолжувале. О'Хигинс бил тогаш помлад член на фракциите за независност.
Антикралскиот табор во Чиле бил длабоко поделен по линија на личности, политички верувања и географија (помеѓу ривални регионални групи на Сантјаго и Консепсион). Семејството Карера веќе ја зазела власта неколкупати во различни државни удари и биле поддржувале чилеански национализам, што било во спротивно со поширокиот латиноамерикански фокус на групацијата на ложата Лаутаро, каде членувале О’Хигинс и Хосе де Сан Мартин. Хозе Мигел Карера, најистакнатиот член на семејството, имал моќ во Сантјаго и поддржан од Де Розас. Како резултат на тоа, О’Хигинс се нашол во ситуација на политички и воен натпревал со Карера, иако на почетокот не бил ни приближно истакнат како Карера. Првично Де Розас му се спротивставил на О’Хигинс во 1812. Голем дел од раното воено познавање на О’Хигинс потекнувало од Хуан Макена, ирски имигрант и поранешен клиен на Амбросио чии совети воглавно се базирале на употреба на коњаница. Во 1813, кога шпанската влада ги направила првите обиди да го освои Чиле—испраќајќи експедиција предводена од Антонио Пареха—Карека, како поранешен национален водач и сега командир на армијата, бил недвосмислено најистакната личност.
О’Хигинс се наоѓал на неговиот посед во Лаха, откако се пензионирал од армијата претходната година поради лошо здравје. Додека бил таму ја примил веста за инвазијата. О’Хигинс мобилизирал месна милиција и кренал за Консепсион, пред да се премести во Талка, кој се сретнал со Карера и кој требало да ја преземе командата на армијата. Карера го испратил О’Хигинс да ги пресече Шпанците во Линарес. Тој забележал победа во Линарес и со тоа се стекнал со чин полковник. Неуспешната опсада на Чиле следела по тој настан, каде О’Хигинс извел храбра ама неспектакуларна изведба. Сепак за овој пораз го презел Карера и со тоа му ослабел угледот во очите на „хунтата“ во Сантјаго. О’Хигинс ја продолжил кампањата против монархистите. Во октомври, борејќи се во битката на Ел Робле, О’Хигинс презел делотворна команда во клучен момент и ја дал славната изјава:
Иако бил повреден, О'Хигинс продолжил да ги гони монархистите. „Хунтата“ во Сантјаго дала наредба командата на армијата да ја преземе О'Хигинс од Карера, кој пак го назначил Хиан Макена како командир. Карера подоцна бил заробен од страна на монархистите. Во негово отсуство во мај 1814 година О'Хигинс го поддржал договорот од Лиркај со кој се ветувало прекин на огнот. Веднаш штом го ослободиле Карера тој веднаш се спротивставил на О'Хигинс и договорот, и владата била соборена со преку државен удар во јули 1814 година и веднаш го избркале Мекена.
О'Хигинс го свртил вниманието кон Карера и нивните сили се сретнале во битката на Лас Трес Акекијас, каде братот на Карера, Луис Карера, му задал помал пораз на О'Хигинс. Понатамошниот конфликт бил одложен од веста дека монархистите одлучиле да го игнорираат договорот од Лиркај и се заканувале со опсада на Консепсион  под водство на генерал Маријано Осорио. Карера и О'Хигинс одлучиле да се здружат со армиите и да се соочат со заедничката опасност. Планот на Карера бил да ги привлече Шпанците кон Ангостура дел Паине, додека пак О'Хигинс сакал кон градот Ранкагва. Тие одлучиле за првата опција, но сепак во последен миг О'Хигинс ги преводел неговите сили во Ранкагва. Карера не му дошол на помош и силите на О'Хигинс биле опколени. По целодневни борби кај битката во Ранкагва, шпанскиот командир Маријано Осорио издвоил победа, но О'Хигинс успеал да избега со неговите луѓе. Како и Карера и другите патриоти така и О'Хигинс се повлекол во Аргентина. Тој останал во новосоздадената држава Аргентина 3 години.
Карен Александер (екологист)
Биографија
Карен Александар е родена во Мелбурн. Студирала математика на Универзитетот Монаш пред да студира геологија во Тасманија, а на крајот добила диплома за применета наука во Канбера. Таа била соосновач на огранокот во Мелбурн на Тасманското друштво за дивина, посветен на кампањата против предложената брана Френклин. Боб Браун ја опишал како „движечка сила во Мелбурн зад претворањето на кампањата на реката Френклин во национално прашање“. Кога Друштвото за дивина се воспоставило на национално ниво, Александар била ко-директор.
Во текот на 1988 година, таа работела со Програмата за животна средина на Обединетите нации, по што станала менаџер за животна средина за Австралиската фондација за зачувување. Подоцна магистрирала на Универзитетот во Западна Австралија. Вклучена во Австралиските Зелени, таа исто така била претседател на Буш Херитиџ Австралија од 2000 до 2004 година. Во 2005 година, таа ја преземала нејзината сегашна позиција во Здружението на националните паркови на Викторија. Александар била наградена со Медал на Орден на Австралија (ОАМ) на 8 јуни 2015 година за „услуга за зачувување и животна средина и за заедницата“.
Сиропајони
Сиропајонците биле пајонски племе. Сиропајонците живееле во Македонија, тогаш Пајонија. По нив се претпоставува е добиено името на градот Сер.
Ване Трајков
Ване Трајков, роден на 07.12.1958 во Велес, Македонија, е основач и извршен директор на Стрип Центарот на Македонија (СЦМ)
Автор е на поголем број сценарија за стрипови, како и на неколку сценарија за ТВ филмови и драми. Трајков се јавува и како инструктор за теорија на стрип, организатор на десетина изложби на стрип низ Македонија и во странство, организатор на Меѓународниот салон на стрип во Велес којшто традиционално се одржува секоја година.
Главен и одговорен уредник е на стрип магазинот „творец“, а уредник е и на стрип албумите „Мис Стон“ „Ајдучка чешма“, и „КОЧО РАЦИН-ЖИВОТ, ПЕСНИ, СМРТ„ Тој е автор на три романи за млади и деца и еден од основачите на Клубот на писатели „Кочо Рацин“ во Велес. „Ване Трајков“, Стрип центар на Македонија< http://www.izlez.mk/?p=16942/ref >
Лог под Мангарт
Лог под Мангарт (словенечки: Log pod Mangartom) — населба во Општина Бовец во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
774
774 (Римски бројки) — година според општоприфатениот календар. Тоа била 774 година од новата ера, 774. од првиот милениум, 74. од VIII век и петта од 770-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6282 и 6283 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5524 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4534 и 4535 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1527.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 774 година се протега во 3410 и 3411, додека според второто гледиште, годината трае во текот на 3470 и 3471 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1317. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 157 и 158 исламска година.
Ивањевци
Ивањевци — село во областа Пелагонија, во Општина Могила, во околината на градот Битола.
Потекло на името
Се верува дека името на селото потекнува по првиот жител на селото, кој се нарекувал Иван.
Географија и местоположба
Селото се наоѓа во Пелагонија, во крајниот северен дел на Битолското Поле и во северниот дел на територијата на Општина Могила, чиј атар на тесен простор се допира со подрачјето на Општина Прилеп. Селото е рамничарско, на надморска височина од 630 метри. Од главниот пат Битола-Прилеп, селото е оддалечено 5 километри, а градот Битола е оддалечено 24 километри.
Ивањевци е поголемо потпланинско село. Сместено е на допирот помеѓу подножјето од високата планинска падина на запад и рамничарскиот дел од полето, кој пространо се отвора кон исток и север. Околни села се Лознани, Подино, Долно Српци и други.
Месностите во атарот ги носат следниве имиња: Маркова Стапалка (источно од селото каде во камен се познаваат стапалата на Крали Марко), Широк Дол, Липа, Везовица, Орлеица, Леска, Лозница, Вишна, Русалија, Бели Камења, Ровов Дол, Рупчеица, Садоање, Мрамор, Нимчеица, Шаркова Ливада, Беќирови Врби (именувано по поранешен чифлик-сајбија), Савеица, Света Петка, Шиклеица и Селиште.